rejauldu/bengali-wikipedia huggingface dataset:
চল্লিশা বা আল-আরবাʿঈন ( বা চেহলম () হল শিয়া মুসলমানদের একটি ধর্মীয় অনুষ্ঠান যা আশুরার চল্লিশ দিন পর পালিত হয়। এই দিনে নবী মুহাম্মাদের নাতি হুসাইন ইবনে আলীর মৃত্যুকে স্মরণ করা হয়। ৬১ হিজরীর ১০ই মুহররম (৬৮০ খ্রিষ্টাব্দ) কারবালার যুদ্ধে উমাইয়া খলিফা প্রথম ইয়াজিদের সৈন্যবাহিনী ইমাম হোসেন ও তাঁর ৭১ জন সহচারীকে কতল করে।  বহু মুসলিম ঐতিহ্যে পরিবারের কোনো সদস্যের মৃত্যুর পরে বা প্রিয়জনের মৃত্যুর পরে শোকের নকেও আরবাঈন বা চল্লিশা বলা হয়। আরবাঈন পৃথিবীর বৃহত্তম তীর্থযাত্রাগুলোর মধ্যে একটি, এসময় ৪৫ মিলিয়ন মানুষ ইরাকের কারবালা শহরে যায়।  ৪০ সংখ্যাটির তাৎপর্যের মূল কারণ মুহম্মদের একটি উক্তি বা হাদীসঃ "আমার লোকদের মধ্যে যারা বিদ্বান মানুষ হিসেবে চল্লিশটি হাদীস মুখস্থ করবে, শেষ বিচারের দিনে আল্লাহ বিবেচনা করবেন"।  শিয়া সম্প্রদায়ের অসংখ্য ইসলামী পণ্ডিত নবী ও ইমামগণের অনুসরণ করে চল্লিশটি হাদীসের সংগ্রহ সংগ্রহ করেছেন।   আরবিন জিয়ারত  জিয়ারত আরবাইন একটি প্রার্থনা যা সাধারণত আরবাইনের দিনে কারবালায় পাঠ করা হয়। এটি শিয়া ইমাম ইমাম জাফর আল-সাদিক থেকে সাফওয়ান আল-জামাল থেকে বর্ণিত হয়েছে, যেখানে ইমাম তাকে ইমাম হুসাইনের মসজিদ পরিদর্শন করতে এবং আরবাইনে একটি নির্দিষ্ট ভ্রমণ প্রার্থনা পাঠ করার নির্দেশ দেন যার দ্বারা বিশ্বাসীকে অবশ্যই হুসেইনে বিশ্বাস করতে হবে। এর আদর্শের প্রতিশ্রুতি। জিয়ারত বা প্রার্থনা এমন একটি পাঠ্য যা হুসাইনকে নবী আদম, নূহ, ইব্রাহিম, মূসা, যীশু মসীহ এবং মুহাম্মদ সাহাবের "উত্তরসূরি" হিসাবে উল্লেখ করে।   আরবের অন্যান্য ধর্ম ও দেশ   যদিও আরবাইন একটি স্বতন্ত্রভাবে শিয়া আধ্যাত্মিক অনুশীলন, সুন্নি মুসলমান এমনকি খ্রিস্টান, ইয়াজিদি, জরথুস্ট্রিয়ান এবং সাবিয়ানরা উভয়ই তীর্থযাত্রা করে এবং ভক্তদের সেবা করে। সুইডেন, রাশিয়া সহ ইউরোপীয় দেশের তীর্থযাত্রীরা এমনকি ভ্যাটিকান সিটির একটি প্রতিনিধি দলও অতীতের আচার -অনুষ্ঠানে যোগ দিয়েছে। কিছু ইরাকি খ্রিস্টান ধর্মীয় নেতাও ভ্যাটিকান থেকে প্রতিনিধিদলে যোগ দেন।  ঘানা, নাইজেরিয়া, তানজানিয়া এবং সেনেগাল সহ বিভিন্ন আফ্রিকান দেশ থেকে বেশ কয়েকটি প্রতিনিধি দলও আরবিনে অংশ নিয়েছে।   গ্যালারি    গ্রেগরিয়ান ক্যালেন্ডারে আরবাঈন  ইসলামিক বছর সৌদি আরব  ইরাক ১৪৩৭ ২ ডিসেম্বর ২০১৫ ১৪৩৮ ২০ নভেম্বর ২০১৬ ১৪৩৯ ৯ নভেম্বর ২০১৭ ১০ নভেম্বর ২০১৭ ১৪৪০ ৩০ অক্টোবর ২০১৮ ৩০ অক্টোবর ২০১৮ ১৪৪১ ১৯ অক্টোবর ২০১৯ ১৪৪২ ০৮ অক্টোবর ২০২০ ১৪৪৩ ২৭ সেপ্টেম্বর ২০২১ ১৪৪৪ ১৭ সেপ্টেম্বর ২০২২ ১৪৪৫ সেপ্টেম্বর ২০২৩   আরও দেখুন    ইতিহাসের বৃহত্তম শান্তিপূর্ণ সমাবেশগুলির তালিকা  কারবালা   তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:ইসলামি উৎসব বিষয়শ্রেণী:শিয়া ইসলাম বিষয়শ্রেণী:উর্দু ভাষার লেখা থাকা নিবন্ধ বিষয়শ্রেণী:ফার্সি ভাষার লেখা থাকা নিবন্ধ বিষয়শ্রেণী:আরবি ভাষার লেখা থাকা নিবন্ধ
স্টেট রুট ৯০২ (এসআর ৯০২) যুক্তরাষ্ট্রের ওয়াশিংটনে অবস্থিত একটি রাজ্য মহাসড়ক। রাস্তাটি স্পোকেন কাউন্টিতে অবস্থিত যা ১২.৩৬ মাইল ( ১৯.৮৯ কি.মি.) লম্বা। রাস্তাটিকে লেকল্যান্ড গ্রাম এবং মেডিকেল লেকের সাথে কাউন্টি সিটের সংযোগ-সড়ক হিসেবে ধরা হয়। এসআর ৯০২, ১৯৩১ সালে তৈরী করা হয় যদিও ১৯৬৪ সালের রাজ্য সড়ক পুনঃনামকরনের সময় এর নাম বদলিয়ে সেকেন্ডারী স্টেট হাইওয়ে ১১ডি করা হয়েছিল। ২০০৯ সালের পরিসংখ্যান অনুযায়ী রাস্তাটি দিয়ে দৈনিক গড়ে ১,৬০০ থেকে ৯,২০০ টি যানবাহন চলাচল করতো।   রাস্তার বিবরণ  এসআর ৯০২ পশ্চিমাঞ্চলীয় স্পোকেন কাউন্টির আই-৯০/ইউএস ৩৯৫ এর মিলিত ডায়মন্ড ইন্টারচেঞ্জ থেকে শুরু হয়। তারপর রাস্তাটি হালকা বনজঙ্গলে ঘেরা উত্তর পশ্চিমাঞ্চলীয় এলাকাতে ঢুকে পড়ে। এসআর ৯০২ উত্তরে মোড় নেবার পূর্বে একটি ছোট লেক অতিক্রম করে। একটু দুরে রাস্তাটি মেডিকেল লেকে পৌছানোর পূর্বে লেকল্যাণ্ড গ্রাম এবং মানসিক ভারসাম্যহীনদের স্কুল অতিক্রম করে। তারপর মেডিকেল লেক এবং মেডিকেল লেক হাইস্কুল অতিক্রম করে পশ্চিমে মোড় নিয়ে ব্রুকস রোডে প্রবেশ করে। মেডিকেল লেক শহরের শেষ প্রান্তে এসআর ৯০২ ইস্টার্ন ওয়াশিংটন গেটওয়ে রেললাইন অতিক্রম করে। আরো উত্তর-পূর্বে রাস্তাটি দক্ষিণাঞ্চলীয় সীমান্ত বরাবর ফেয়ার চাইল্ড এয়ারফোর্স বেজ হয়ে আই-৯০ এর এক্সিট ২৭২ এ গিয়ে সমাপ্ত হয়।  রক্ষণাবেক্ষণের অংশ হিসেবে ওয়াশিংটন স্টেট ডিপার্টমেন্ট অব ট্রান্সপোর্টেশান ডব্লিউএসডিওটি নিয়মিত রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যাভারেজ অ্যানুয়াল ডেইলি ট্রাফিক(এএডিটি) বলা হয়। ডব্লিউএসডিওটির ২০০৯ এর পরিস্ংখ্যান অনুসারে রাস্তাটির পশ্চিম প্রান্ত দিয়ে দৈনিক গড়ে ১,৬০০ টি এবং পূর্ব প্রান্ত দিয়ে গড়ে ৯,২০০ টি যানবাহন চলাচল করে।   ইতিহাস  বর্তমান রাস্তাটি যা কিনা আই-৯০ এবং মেডিকেল লেক এর সংযোগ-সড়ক ছিল, সেটি ১৯৩১ সালে তৈরী করা হয়েছিল। ১৯৩৩ সালের ম্যাপে রাস্তাটির বাকি অংশকে পুনরায় আই-৯০/ইউএস ৩৯৫ এর সাথে যুক্ত করা হয়। পরবর্তিতে ১৯৬৪ সালে রাজ্য মহাসড়ক পুনঃনামকরনের সময়, পূর্ববর্তী ইউএস ৩৯৫ রাস্তাটিকে সেকেন্ডারী স্টেট হাইওয়ে ১১ডি নাম দেয়া হয়েছিল, যা প্রাইমারী স্টেট হাইওয়ের একটি শাখা। তারপর থেকে রাস্তাটিকে খুব একটা পরিবর্তন এর মধ্য দিয়ে যেতে হয়নি, এবং এর আইনি সংগা যা ১৯৯১ সাল নাগাদ পরিবর্তন করা হয়েছিল।   মূখ্য অংশবিশেষ    তথ্যসূত্র    বহিঃসংযোগ    Highways of Washington State  902 বিষয়শ্রেণী:Transportation in Spokane County, Washington বিষয়শ্রেণী:ওয়াশিংটন অঙ্গরাজ্যের মহাসড়ক
গণ্ডভেরুণ্ড (সংস্কৃত: गण्डभेरुण्ड, আক্ষরিক অর্থে: ভয়ঙ্কর বীর) বা ভেরুণ্ড ( সংস্কৃত: भेरुण्ड, আক্ষরিক অর্থে: ভয়ঙ্কর) হল হিন্দু পুরাণে একটি দুই মাথাওয়ালা পাখি, যাকে অপরিসীম জাদুকরী শক্তির অধিকারী বলে বিশ্বাস করা হয়। পরবর্তীকালে বৈষ্ণব পরম্পরা এটিকে শরভ-র সাথে যুদ্ধ করার জন্য বিষ্ণুর একটি রূপ বলে ধরে নেয় ( শৈব ঐতিহ্যে, শরভ হল বিষ্ণুর নৃসিংহ অবতারকে শান্ত করার জন্য জন্ম নেওয়া শিবের একটি রূপ)।   চিত্রণ  পাখিটিকে সাধারণত তার নখর এবং চঞ্চুতে হাতি ধরার মতো চিত্রিত করা হয়, যা তার অপরিমেয় শক্তি প্রদর্শন করে। মাদুরাইতে প্রাপ্ত একটি মুদ্রা [কাসু]-এ দেখানো হয়েছে যে একটি সাপকে সে তার ঠোঁটে ধরে আছে।Ganesh Coins of Tamilnadu, 13.48 সমস্ত দ্বিমাত্রিক চিত্রগুলি দ্বিমুখী ঈগলের মতো একটি প্রতিসম চিত্র দেখায় যখন অন্যান্য চিত্রগুলি একটি ময়ূরের মতো লম্বা লেজের পালক দেখায়৷ বেলুর, কর্ণাটকের চেন্নাকেশব মন্দির, গণ্ডভেরুণ্ডকে দুটি মুখমণ্ডলবিশিষ্ট পাখি হিসাবে "ধ্বংসের শৃঙ্খল" এর একটি দৃশ্য খোদাই করা হয়েছে যার ফলে মহাবিশ্ব ধ্বংস হয়। গণ্ডভেরুণ্ডকে পরবর্তীতে বিষ্ণুর চতুর্থ অবতার নরসিংহ দ্বারা নেওয়া একটি গৌণ রূপ হিসেবে চিহ্নিত করা হয়। এটি বেশ কয়েকটি হিন্দু ধর্মগ্রন্থ দ্বারা উল্লেখ করা হয়েছে।   তথ্যসূত্র   বিষয়শ্রেণী:কিংবদন্তি পাখি বিষয়শ্রেণী:হিন্দু পৌরাণিক জীব বিষয়শ্রেণী:ভারতীয় কিংবদন্তি প্রাণী বিষয়শ্রেণী:বিষ্ণুর রূপ
আহমেদ ইবনে মুহাম্মদ (; ৮৩৬ – ১৭ অক্টোবর ৮৬৬) (আল মুসতাইন নামে অধিক পরিচিত) ছিলেন ১২শ আব্বাসীয় খলিফা। তিনি ৮৬২ থেকে ৮৬৬ সাল পর্যন্ত শাসন করেন। পূর্ববর্তী খলিফা আল মুনতাসিরের মৃত্যুর পর তার তুর্কি সামরিক নেতৃবৃন্দরা উত্তরাধিকারী বিষয়ে বৈঠকে বসে। তারা আল মুতাজ বা তার ভাইদের ব্যাপারে উৎসুক ছিল না তাই আল মুতাসিমের নাতি আল মুসতাইনকে খলিফা নির্বাচন করা হয়।   তথ্যসূত্র    This text is adapted from William Muir's public domain, The Caliphate: Its Rise, Decline, and Fall.  বিষয়শ্রেণী:৮৩৬-এ জন্ম বিষয়শ্রেণী:৮৬৬-এ মৃত্যু বিষয়শ্রেণী:৯ম শতাব্দীর আব্বাসীয় খলিফা বিষয়শ্রেণী:আরব মুসলিম বিষয়শ্রেণী:৯ম শতাব্দীতে খুন হওয়া রাজশাসক
গৌরকিশোর দাস বাবাজি (১৮৩৮ – ১৯১৫) হিন্দুধর্মের গৌড়ীয় বৈষ্ণব ঐতিহ্যের  সুবিখ্যাত আচার্য। তিনি তাঁর বংশের অনুসারীদের নিকট মহাত্মা বা সাধু হিসাবে বিবেচিত। জীবদ্দশায় গৌরকিশোর দাস বাবাজি ভক্তি যোগ প্রক্রিয়া বিষয়ে তাঁর শিক্ষা ও বৃন্দাবনে সাধু বা বাবাজির মতো অপ্রথাগত অবধূত আচরণের জন্য বিখ্যাত হয়েছিলেন।  তিনি ১৭ নভেম্বর ১৮৩৮ সালে জন্মগ্রহণ করেন  বর্তমান বাংলাদেশের  ফরিদপুর জেলার টেপাখোলার কাছে বগ্যানা গ্রামে একটি সাধারণ বণিক পরিবারে। তাঁর স্ত্রীর মৃত্যুর পর যখন তার বয়স ২৯, তিনি জগন্নাথ দাস বাবাজির অধীনে গৌড়ীয় বৈষ্ণব ঐতিহ্যের বাবাজির জীবন গ্রহণ করেন পরবর্তী শিষ্য ভাগবত দাস বাবাজির সাথে দেখা করার পর। তিনি বৃন্দাবন ও নবদ্বীপের পবিত্র নগরীতে বাস করে রাধা - কৃষ্ণের পবিত্র নাম ( ভজন ) কীর্তন ও জপে গভীরভাবে মগ্ন হতেন।১৯১৫ সালে তাঁর ৭৭ তম জন্মদিনে তিনি মারা যান। ১৯০০-এর দশকের গোড়ার দিকে ভক্তিসিদ্ধান্ত সরস্বতী ঠাকুর স্বীকার করেছেন যে তিনি গৌরকিশোর দাস বাবাজির নিকট  দীক্ষা প্রাপ্ত হন এবং তার নাম হয় 'বার্ষভানবী দেবী দয়িত দাস'। ভক্তিসিদ্ধান্ত সরস্বতী পরবর্তীতে সন্ন্যাস আদেশ দীক্ষার একটি অপ্রথাগত রূপ গ্রহণ করেন যেখানে "তিনি কেবল গৌর কিশোর দাস বাবাজির একটি ছবির সামনে বসেছিলেন এবং সেই আদেশটি নিজের উপর বিনিয়োগ করেছিলেন।"  একে কেউ কেউ প্রতিদ্বন্দ্বিতার বিষয় বলে মনে করেন।  আরও দেখুন চৈতন্য মহাপ্রভু নিত্যানন্দ বৃন্দাবনের ষড় গোস্বামী তথ্যসূত্র  গ্রন্থপঞ্জী  বহিঃসংযোগ  Gaura Kishora das Babaji Maharaj: Biography on salagram.net  Gaurakisora das Babaji: Biography by gosai.com  Srila Gaurakisora Dasa Babaji Maharaja: Biography on purebhakti.com   বিষয়শ্রেণী:গৌড়ীয় বৈষ্ণব আচার্য বিষয়শ্রেণী:বৈষ্ণব সাধু বিষয়শ্রেণী:বাঙালি হিন্দু সাধু বিষয়শ্রেণী:১৯শ শতাব্দীর বাঙালি বিষয়শ্রেণী:নদিয়া জেলার ব্যক্তি বিষয়শ্রেণী:ফরিদপুর জেলার ব্যক্তি
মনোহরপুর ভারতের পশ্চিমবঙ্গ রাজ্যের হুগলী জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪ মিটার (১৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মনোহরপুর শহরের জনসংখ্যা হল ২০,৮২৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে মনোহরপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর
আইএফআইসি ব্যাংক সাহিত্য পুরস্কার বাংলাদেশের আইএফআইসি ব্যাংক ব্যাংক লিমিটেড-এর পৃষ্ঠপোষকতায় ২০১১ খ্রিষ্টাব্দে প্রবর্তিত হয়। বাংলা ভাষা ও সাহিত্যের সমসাময়িক জীবিত লেখকদের সৃজনশীল সাহিত্যকে উৎসাহিত করতে এই পুরস্কারের প্রচলন করা হয়। এর অর্থমুল্য বাংলাদেশের সাহিত্যের পুরস্কারের সবচেয়ে বেশি।   বিজয়ীদের তালিকা   ২০১১   সৈয়দ শামসুল হক - জলেশ্বরীর দিনপত্রী  ফারুক মঈনউদ্দীন - অনন্য জীবনানন্দ   ২০১২   সুফি মোস্তাফিজুর রহমান, মুহাম্মদ হাবিবুল্লা পাঠান - উয়ারী-বটেশ্বর: শেকড়ের সন্ধানে  শিমুল বড়ুয়া - বাংলার বৌদ্ধ: ইতিহাস ঐতিহ্য ও সংস্কৃতি   ২০১৩   জহিরুল ইসলাম - মুক্তিযুদ্ধে মেজর হায়দার ও তাঁর বিয়োগান্ত বিদায়  খসরু পারভেজ - মধুসূদন: বিচিত্র অনুষঙ্গ   ২০১৪   ফারুক চৌধুরী - জীবনের বালুকাবেলায়  শাহীন আখতার - ময়ূর সিংহাসন   ২০১৫   অসীম সাহা - ম- বর্ণের শোভিত মুকুট  ওয়াসি আহমেদ - তলকুঠুরির গান   ২০১৬   শাকুর মজিদ - ফেরাউনের গ্রাম  খসরু চৌধুরী - সুন্দরবনের বাঘের পিছু পিছু   ২০১৭   সিরাজুল ইসলাম চৌধুরী - অবিরাম পথ খোঁজা  বুলবুল সরওয়ার - স্বপ্নভ্রমণ জেরুজালেম   ২০১৮   ইমদাদুল হক মিলন - মায়ানগর  গোলাম মুরশিদ - বিদ্রোহী রণক্লান্ত নজরুল-জীবনী   ২০১৯   আহমদ রফিক - ভাষা আন্দোলন: টেকনাফ থেকে তেঁতুলিয়া (প্রবন্ধ)  মাসরুর আরেফিন - আগস্ট আবছায়া (প্রবন্ধ)    ২০২০   মশিউল আলম - দুধ (সমকালীন গল্প)    ২০২১   আমিনুল ইসলাম - নজরুল সংগীত: বাণীর বৈভব (প্রবন্ধ)  স্বকৃত নোমান - উজানবাঁশি (প্রবন্ধ)    সংস্কৃতিরত্ন বিজয়ীদের তালিকা  সংস্কৃতি ক্ষেত্রে আজীবন অবদানের জন্য এই সম্মাননা দেওয়া হচ্ছে।  ২০১৮   হাসান আজিজুল হক    ২০১৯   আনিসুজ্জামান    ২০২০   রামেন্দু মজুমদার   তথ্যসূত্র      বিষয়শ্রেণী:বাংলাদেশী সাহিত্য পুরস্কার বিষয়শ্রেণী:২০১১-এ প্রতিষ্ঠিত বিষয়শ্রেণী:বাংলা সাহিত্য পুরস্কার
চিলোপোগন বা Cheilopogon হলো উড়ুক্কু মাছ পরিবারের একটি গণ প্রজাতি বর্তমানে এই গণে ২৯টি প্রজাতি রয়েছেঃ Cheilopogon abei পেরিন, 1996 (Abe's flyingfish) Cheilopogon agoo (টেমিঙ্ক ও স্কেগেল, 1846) (Japanese flyingfish) Cheilopogon altipennis (ভ্যালেন্সিয়েনিস , 1847) (smallhead flyingfish) Cheilopogon arcticeps (গুন্থার, 1866) (white-finned flyingfish) Cheilopogon atrisignis (ও পি জেমকিন্স, 1903) (glider flyingfish) Cheilopogon cyanopterus (ভ্যালেন্সিয়েনিস , 1847) (margined flyingfish) Cheilopogon doederleinii (স্টেইনডাচনার, 1887) Cheilopogon dorsomacula (ফাউলার, 1944) (backspot flyingfish) Cheilopogon exsiliens (লিনিয়াস, 1771) (bandwing flyingfish) Cheilopogon furcatus (মিচিল, 1815) (spotfin flyingfish) Cheilopogon heterurus (রাফিনেস্ক, 1810) (Mediterranean flyingfish) Cheilopogon hubbsi (পেরিন, 1961) (blotchwing flyingfish) Cheilopogon intermedius পেরিন, 1961 (intermediate flyingfish) Cheilopogon katoptron (ব্লিকার, 1866) (Indonesian flyingfish) Cheilopogon melanurus (ভ্যালেন্সিয়েনিস, 1847) (Atlantic flyingfish) Cheilopogon milleri (গিবস ও স্টেইগার, 1970) (Guinean flyingfish) Cheilopogon nigricans (এফ ডি বেনেট, 1840) (blacksail flyingfish) Cheilopogon olgae বেরি , 2009 Cheilopogon papilio (এইচ ডব্লিউ ক্লার্ক, 1936) (butterfly flyingfish) Cheilopogon pinnatibarbatus (ই টি বেনেট , 1831) Cheilopogon pinnatibarbatus californicus (জে জি কুপার, 1863) (California flyingfish) Cheilopogon pinnatibarbatus japonicus (ভি ফ্রাঞ্জ, 1910) Cheilopogon pinnatibarbatus melanocercus (জে ডি ওগেলবি, 1885) (Australasian flying fish) Cheilopogon pinnatibarbatus pinnatibarbatus (ইটি বেনেট, 1831) (Bennett's flyingfish) Cheilopogon pitcairnensis (নিকোলস ও ব্রিডার, 1935) Cheilopogon rapanouiensis পেরিন, 1961 (Easter Island flyingfish) Cheilopogon spilonotopterus (ব্লিকার, 1866) (stained flyingfish) Cheilopogon spilopterus (ভ্যালেন্সিয়েনিস, 1847) (manyspotted flyingfish) Cheilopogon suttoni (হুইটলে ও কলিফেক্স, 1938) (Sutton's flyingfish) Cheilopogon unicolor (ভ্যালেন্সিয়েনিস, 1847) (limpid-wing flyingfish) Cheilopogon ventralis (নিকোলস ও ব্রিডার, 1935) Cheilopogon xenopterus (সিএইচ গিলবার্ট, 1890) (whitetip flyingfish)
জিরো ডিগ্রী অনিমেষ আইচ পরিচালিত ২০১৫ সালের একটি বাংলা চলচ্চিত্র। প্লে হাউস প্রোডাকশনস্-এর ব্যানারে জনপ্রিয় নাট্যাভিনেতা ও পরিচালক মাহফুজ আহমেদ জিরো ডিগ্রীর প্রযোজনা করেছেন। এতে অভিনয় করেছেন মাহফুজ আহমেদ, জয়া আহসান, দিলরুবা ইয়াসমিন রুহি, ইফতেখার জাইব, মীর রাব্বি, রনন রয়, তারিক আনাম খান, টেলিসামাদ, ইরেশ যাকের, লায়লা হাসান, শিরিন আলম প্রমুখ। রুহী এই চলচ্চিত্রে পাঁচ রূপে আবির্ভূত আসবেন।  ১৮ই এপ্রিল, ২০১৪ সালে এই চলচ্চিত্রের দৃশ্যায়নের কাজ শেষ হয় এবং ২০১৫ সালের ৬ই ফেব্রুয়ারি এটি মুক্তি পায়।   কাহিনী  অমিত ও নীরার একমাত্র সন্তান অর্ক। সাধারণ সুখী জীবন তাদের। অমিত একটি টেলিকমিউনিকেশন কোম্পানিতে ও নীরা বেসরকারি সংস্থায় চাকরি করে। অফিসের কাজের জন্য প্রায়শই নীরাকে বিদেশে যেতে হয়।  কিন্তু নীরা একবার বিদেশে গিয়ে আর ফিরে আসে না। সে অমিততে ফোনে জানায় যে একজন নব্য রকস্টার মুশফিককে বিয়ে করে এখন থেকে সেখানেই থাকবে। অমিত ব্যাপারটিকে মেনে নিতে পারে না, সে ভেঙে পড়ে। এরই মধ্যে সড়ক দুর্ঘটনায় অর্ক নিহত হয়। অমিত মানসিক ভারসাম্যহীন হয়ে পড়ে।  এদিকে গ্রামের প্রভাবশালী ব্যক্তিত্ব মন্দ-স্বভাবধারী পাটোয়ারী। সে সুন্দরী মহিলা বিয়ে করে দিনকয়েক পরে ছেড়ে বা মেরে ফেলতেন। এসবের প্রতি বিরূপ হয়ে তার স্ত্রী তাদের মেয়ে সোনিয়াকে কিছু টাকা দিয়ে ঢাকা পাঠিয়ে দেন। কিন্তু আশামত সব হয়ে ওঠে না। সে এক পর্যায়ে আত্মহত্যা করতে গেলে ওয়াহেদ নামের এক কবি তাকে আটকায়। তাদের মধ্যে সম্পর্ক সৃষ্টি হয়।  কিন্তু প্রকৃত অবস্থায় ওয়াহেদ এক নারী-ব্যবসায়ী। সে টাকার বিনিময়ে সোনিয়াকে বিক্রি করে দেয়। সে ধর্ষণের শিকার হয় এবং মানসিক ভারসাম্য হারিয়ে ফেলে। সেও অমিতের ঐ হাসপাতালেই ভর্তি হয়।  এখানেই তাদের পরিচয় হয়। সেখান থেকে তারা নিজ নিজ প্রতিশোধ নিতে প্রস্তুত হয়। সোনিয়া খুঁজবে ওয়াহেদকে আর অমিত খুঁজবে নীরাকে। এদিকে নীরা ও মুশফিকের মধ্যেও দাম্পত্য কলহ সৃষ্টি হয়। এভাবেই গল্প এগিয়ে যায়।   অভিনয়ে   অমিত চরিত্রে মাহফুজ আহমেদ  সোনিয়া চরিত্রে জয়া আহসান  নীরা চরিত্রে দিলরুবা ইয়াসমিন রুহি  ইফতেখার জাইব  মীর রাব্বি  রনন রয়  তারিক আনাম খান  টেলিসামাদ  ইরেশ যাকের  লায়লা হাসান  শিরিন আলম   প্রযোজনা   দৃশ্যায়ন  চলচ্চিত্রের বেশিরভাগ অংশের দৃশ্যই ঢাকা ও এর আশেপাশে ধারণ করা হয়। তবে কিছু অংশ সিঙ্গাপুরেও ধারণ করা হয়।   দৃশ্যায়ন পরবর্তী কাজ  এপ্রিলে দৃশ্যায়নের কাজ শেষ হওয়ার পরেই শুরু হয় শুটিং-পরবর্তী কাজ। এর কারিগরি দিকে যথেষ্ট প্রযুক্তির ব্যবহার করা হয়েছে।  ২৩ নভেম্বর ২০১৪ ছবিটি সেন্সর ছাড়পত্র লাভ করে ।   রিভিউ  দৈনিক মানবকণ্ঠ তাদের রিভিউতে বলে, পরিচালক সীমিত বাজেটের মধ্যে থেকে তার সর্বোচ্চ চেষ্টা করেছেন। তবে তারা কাহিনীগত ত্রুটিকে চিহ্নিত করেন। সব মিলিয়ে তারা অনিমেষকে ১০০তে ৯৯ দেয়া যেতে পারে বলে মতপ্রকাশ করে। চলচ্চিত্রের রিভিউতে সময় নিউজ মিশ্র সমালোচনা করে। দর্শকের মতামত তুলে ধরে তারা একে 'উপভোগ্য' ও 'অশ্লীল' দুই-ই বলে। দৈনিক যুগান্তর এই চলচ্চিত্রের ব্যাপক সমালোচনা করে একে "যুব সমাজ নষ্ট করার ছবি" বলে অভিহিত করে এবং চলচ্চিত্রবোদ্ধাদের উদ্ধৃতি দিয়ে বলা হয় এই ধরনের চলচ্চিত্রের ফলে অশ্লীলত পুনরায় জেঁকে বসতে পারে। বাংলানিউজ ২৪ চলচ্চিত্রটি দেখতে গেলে পয়সা উসুল হবে বলে মন্তব্য করে।   তথ্যসূত্র    বহিঃসংযোগ     বিষয়শ্রেণী:২০১৫-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:অনিমেষ আইচ পরিচালিত চলচ্চিত্র বিষয়শ্রেণী:জয়া আহসান বিষয়শ্রেণী:বাংলাদেশী রোমাঞ্চকর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
সাইবোল্ডের মাইটা সাপ বা সিকিম কিলব্যাক (Herpetoreas sieboldii) হলো সাপের একটি প্রজাতি। এটি কলুব্রিডি পরিবারের অন্তর্ভুক্ত। প্রজাতিটি দক্ষিণ এশিয়া এবং মিয়ানমারের স্থানীয়। এটি হিমালয়ী ধোরা সাপের সাথে ঘনিষ্ঠভাবে সম্পর্কিত এবং কেউ কেউ একটিকে আরেক প্রজাতির প্রতিশব্দ হিসাবে বিবেচনা করে।   ভৌগোলিক পরিসীমা  সাইবোল্ডের মাইটা সাপ বাংলাদেশ, ভুটান, ভারত ( পাঞ্জাব, সিকিম, উত্তর প্রদেশ ), মিয়ানমার, নেপাল এবং পাকিস্তানে দেখতে পাওয়া যায়।. www.reptile-database.org.   ব্যুৎপত্তি  প্রজাতিটির নির্দিষ্ট নাম, sieboldii যা জার্মান প্রাণিবিজ্ঞানী কার্ল থিওডোর আর্নস্ট ফন সিবোল্ডের সম্মানে দেওয়া হয়েছে।   প্রজনন  সাইবোল্ডের মাইটা সাপ দেহের বাইরে ডিম ফুটিয়ে প্রজনন সম্পন্ন করে।   তথ্যসূত্র    আরও পড়ুন  Günther A (1860). "Contributions to a Knowledge of the Reptiles of the Himalaya Mountains". Proc. Zool. Soc. London 1860: 148–175. (Herpetoreas sieboldii, new species, pp. 156–157). Günther A (1864). The Reptiles of British India. London: The Ray Society. (Taylor & Francis, printers).  xxvii + 452 pp. (Herpetoreas sieboldii, pp. 257–258). Kramer E (1977). "Zur Schlangenfauna Nepals ". Rev. suisse Zool. 84 (3): 721–761. (in German). Malnate EV (1966).  "Amphiesma platyceps (Blyth) and Amphiesma sieboldii (Günther): sibling species (Reptilia: Serpentes)". J. Bombay Nat. Hist. Soc. 63 (1): 1-17. Theobald W (1868). "Catalogue of Reptiles in the Museum of the Asiatic Society of Bengal". J. Asiatic Soc. Bengal, Calcutta 37 (extra number 146): (2), vi + 7-88. Theobald W (1876). Descriptive Catalogue of the Reptiles of British India. Calcutta: Thacker, Spink & Co. xiii + 238 pp. Tillack F (2003). "Über die Verbreitung und Biologie der Himalaya-Gebirgswassernatter Amphiesma platyceps (Blyth 1854) und einen Fall von Amphigonia retardata (Serpentes: Colubridae: Natricinae)". Sauria 25 (1): 21–27. (in German).  বিষয়শ্রেণী:পাকিস্তানের সরীসৃপ বিষয়শ্রেণী:নেপালের সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:ভারতের সরীসৃপ বিষয়শ্রেণী:১৮৬০-এ বর্ণিত সরীসৃপ
সেলটিস অস্ট্রালিস, যা ইউরোপীয় নেটল গাছ, ভূমধ্যসাগরীয় হ্যাকবেরি, লোট ট্রি  বা মধুবেরিBailey, L.H.; Bailey, E.Z.; the staff of the Liberty Hyde Bailey Hortorium. 1976. Hortus third: A concise dictionary of plants cultivated in the United States and Canada. Macmillan, New York. নামেও পরিচিত, দক্ষিণ ইউরোপ, উত্তর আফ্রিকা এবং এশিয়া মাইনরের স্থানীয় একটি পর্ণমোচী গাছ। ১৭৯৬ সালে এই গাছটি ইংল্যান্ডে প্রথম আনা হয়।Hillier Nurseries Ltd. (1977). Hilliers' Manual of Trees & Shrubs, 4th edition, p.70. David & Charles, Newton Abbott, UK.    বিবরণ  গাছটি ২৫ মিটার পর্যন্ত লম্বা হতে পারে, যদিও শীতল আবহাওয়ায় ১০ মিটার উচ্চতা বেশি দেখা যায়। গাছের বাকল মসৃণ ও ধূসর, প্রায় হাতির চামড়ার মতো।  পর্যায়ক্রমে সজ্জিত পাতাগুলি সরু এবং ধারালো দাঁতযুক্ত, উপরের দিকটা খসখসে এবং নিচের দিকটা লোমশ। পাতাগুলো ৫-১৫ সেমি লম্বা এবং সারা বছর গাঢ় ধূসর/সবুজ রঙের হয়। শরৎকালে ঝরে যাওয়ার আগে হালকা হলুদ বর্ণ ধারণ করে।  বায়ু-পরিবাহিত ফুলগুলো হয় পুষ্পদলহীন এবং উভলিঙ্গ (পুং ও স্ত্রী অঙ্গ সমন্বিত), ক্ষুদ্র এবং সবুজ বর্ণের, হয় এককভাবে জন্মায় নাহয় ছোট ছোট থোকায় থোকায়।  ফলটি একটি ছোট, গাঢ় বেগুনি রঙের বেরির মতো ড্রুপ, ১ সেমি প্রশস্ত এবং ছোট থোকায় ঝুলে থাকে। ফলগুলো খাওয়া যায় এবং পাখি ও অন্যান্য বন্যপ্রাণীর কাছে অত্যন্ত জনপ্রিয়।   তথ্যসূত্র
সাধু রাম চাঁদ মুর্মু ঝাড়গ্রাম বিশ্ববিদ্যালয়, এটি ঝাড়গ্রাম বিশ্ববিদ্যালয় নামেও পরিচিত, পশ্চিমবঙ্গ সরকার পরিচালিত একটি বিশ্ববিদ্যালয়। বিশ্ববিদ্যালয়টি বর্তমানে নির্মাণাধীন রয়েছে। এটি ঝাড়গ্রাম জেলার সদর ঝাড়গ্রাম শহরে অবস্থিত। বিশ্ববিদ্যালয়টি স্থাপনের জন্য পশ্চিমবঙ্গ সরকার ঝাড়গ্রাম বিশ্ববিদ্যালয় আইন, ২০১৭ (পশ্চিমবঙ্গ আইন ১৯৮১-এর আঠারো) তৈরি করে। ২০২১ সালে ঝাড়গ্রাম বিশ্ববিদ্যালয় এর নাম পরিবর্তন করে সাধু রাম চাঁদ মুর্মু বিশ্ববিদ্যালয় রাখা হয়। ‌ঝাড়গ্রাম শহরের উপকণ্ঠে আধা-গ্রামীণ পরিমণ্ডলে ২৭ একর জমির উপর এই বিশ্ববিদ্যালয়টি অবস্থিত।   ইতিহাস  ২০১১-২০১২ সাল থেকে পশ্চিমবঙ্গ রাজ্য আইনসভা রাজ্যের প্রায় সকল জেলায় রাজ্য-সহায়ক বিশ্ববিদ্যালয় প্রতিষ্ঠার জন্য প্রায় ১৮ টি (আঠার) বিল পাস করে। পশ্চিমবঙ্গে রাজ্য-অনুমোদিত বিশ্ববিদ্যালয়গুলির সংখ্যা ২০১১-২০১২ সালে ১২ (বারো) থেকে বেড়ে ৩০ টি (ত্রিশ) হয়। ২০১৭ সালে ঝাড়গ্রাম বিশ্ববিদ্যালয় তৈরির জন্য রাজ্য সরকার বিধানসভায় বিল পেশ করে। ২০১৮ সালের ৯ জানুয়ারি ঝাড়গ্রাম বিশ্ববিদ্যালয় আইন, ২০১৭ গঠিত হয়। ওই বছরের অগাস্ট মাসে রাজ্যের মুখ্যমন্ত্রী মমতা বন্দ্যোপাধ্যায় ঝাড়গ্রাম বিশ্ববিদ্যালয়ের ভিত্তি প্রস্তর স্থাপন করেন।  আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বহিঃসংযোগ  বিষয়শ্রেণী:ঝাড়গ্রাম জেলার বিশ্ববিদ্যালয় ও কলেজ বিষয়শ্রেণী:পশ্চিমবঙ্গের বিশ্ববিদ্যালয় ও কলেজ বিষয়শ্রেণী:২০২১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঝাড়গ্রাম জেলা বিষয়শ্রেণী:২০২১-এ পশ্চিমবঙ্গে প্রতিষ্ঠিত বিষয়শ্রেণী:২০২১-এ প্রতিষ্ঠিত বিশ্ববিদ্যালয় ও কলেজ
নানুপুর লায়লা কবির  কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান।   অবস্থান  প্রতিষ্ঠানটি চট্টগ্রাম জেলার ফটিকছড়ি উপজেলার নানুপুর ইউনিয়নে অবস্থিত। ফটিকছড়ি সদর থেকে এর দূরত্ব ২৫ কি.মি. এর দক্ষিণ-পশ্চিম দিকে রয়েছে উপমহাদেশের বিশ্ববিখ্যাত ইসলামী বিশ্ববিদ্যালয় জামিয়া ইসলামিয়া ওবাইদিয়া নানুপুর।   ইতিহাস  বিশিষ্ট দানবীর, শিক্ষানুরাগী জনাব আলহাজ্ব রফিকুল আনোয়ার ১৯৯১ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠা করেন এবং পরবর্তীতে ডিগ্রি (পাস) কোর্স চালু করা হয়। বর্তমানে হিসাব বিজ্ঞান এবং ব্যবস্থাপনা বিষয়ে স্নাতক (সম্মান) চালু আছে। এই কলেজ তৈরির সূচনা করেছিলেন রফিকুল আনোয়ার সহ তিন ভাই, যার কারণে এই কলেজের প্রতিষ্ঠাতা তিনজন, আলহাজ্ব রফিকুল আনোয়ার ( সোনা রফিক ), আলহাজ্ব ফরিদুল আনোয়ার, আলহাজ্ব ফখরুল আনোয়ার   অবকাঠামো  প্রায় ১২ একর জায়গা জুড়ে এ কলেজের অবস্থান।   শিক্ষা কার্যক্রম  এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভুক্ত। বর্তমানে আড়াই হাজারেরও বেশি শিক্ষার্থী এ কলেজে অধ্যয়নরত আছে।   ফলাফল ও কৃতিত্ব  বিগত বছরের পাশের হার ৮৫.৭১%।   আরো দেখুন   ফটিকছড়ি উপজেলার শিক্ষাপ্রতিষ্ঠানের তালিকা   তথ্যসূত্র    বহিঃসংযোগ   বিষয়শ্রেণী:ফটিকছড়ি উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়